Source: http://csmbucuresti.ro/handbal-masculin-csm-bucuresti-incheie-turul-in-liga-zimbrilor-cu-o-super-partida/
Timestamp: 2017-03-25 21:41:47+00:00

Document:
Handbal masculin. CSM Bucuresti incheie turul in Liga Zimbrilor cu o super-partida | Clubul Sportiv Municipal Bucuresti
Handbal masculin. CSM Bucuresti incheie turul in Liga Zimbrilor cu o super-partida
CSM București va înfrunta HC Dobrogea Sud Constanța în etapa a 13-a în Liga Zimbrilor, ultima a turului. Partida este programată miercuri, de la ora 16:00 (în direct pe TVR2), în Sala Rapid.
Față în față se vor afla două dintre cele mai în formă echipe ale momentului, chiar dacă în acest moment diferența din clasament este de 12 puncte în favoarea Constanței. CSM București a câștigat ultimele patru partide și a revenit în bătălia pentru primele patru locuri ale ierarhiei la zi, după un debut de sezon cu unele sincope. Adversarii au o serie și mai impresionantă, de 11 victorii la rând, cu care au urcat pe locul 1 în Liga Zimbrilor.
CSM București și HC Dobrogea Sud Constanța se întâlnesc pentru a doua oară în scurta istorie a întâlnirilor directe. Prima bătălie a avut loc în primăvară, în turneul Final 4 al Cupei României de la Brăila, când Tigrii s-au calificat în finală după un succes cu 26-24. Ulterior, CSM avea să câștige și trofeul. Partida de miercuri are o semnificaței importantă pentru antrenorul Zvonko Sundovski, care își va reîntâlni o bună parte din elevii cu care a lucrat trei sezoane la HCM Constanța.
Partida va fi condusă de cuplul de arbitri M. Pintea (Cluj) / M. Sas (Bihor).
Leave us a reply Cancel replyYou must be logged in to post a comment.	Abonare newsletter	CITIȚI ÎN CONTINUARE 23-03-2017 Incepe returul SuperLigii CEC Bank 23-03-2017 Volei feminin. Ferhat Akbas, antrenorul Tigroaicelor pentru inca doi ani 22-03-2017 Volei feminin. Dupa 14 victorii consecutive, Tigroaicele au pierdut meciul cu Alba Blaj Seniori
©2016 CSM Bucuresti | Toate drepturile rezervate. Powered by IPEXPERT Like & sharehttp://csmbucuresti.ro/handbal-masculin-csm-bucuresti-incheie-turul-in-liga-zimbrilor-cu-o-super-partida/">

References: CSM 
 CSM 

CSM 
 CSM 

CSM 
 CSM 
 CSM